Madalmaade Kuningriigi majandus- ja kliimaministri teatis vastavalt Euroopa Parlamendi ja nõukogu direktiivi 94/22/EÜ (süsivesinike geoloogilise luure, uurimise ja tootmise lubade andmis- ning kasutamistingimuste kohta) artikli 3 lõikele 2

(2021/C 231/03)

Madalmaade Kuningriigi majandus- ja kliimaminister teatab, et on kätte saanud süsivesinike geoloogilise luure loa taotluse plokilõikude P12b ja Q13b ning ploki Q14 kohta, mis on märgitud kaevandamismääruse (Mijnbouwregeling) 3. lisana esitatud kaardil.

Plokilõik P12b on piiritletud punktipaaride A-B, B-C ja C-D vahel kulgeva plokipiiriga ning punktipaaride D-E, E-F, F-G ja A-G vaheliste suurringjoontega.

Plokilõigu P12b pindala on 160,8 km2.

Punktid on määratud järgmiste koordinaatidega:

Punkt o ’ „“ idapikkust o ’ „“ põhjalaiust A 3 50 1,125 52 29 57,155 B 3 59 55,139 52 29 57,162 C 3 59 55,158 52 19 57,143 D 3 55 45,152 52 19 57,140 E 3 55 45,150 52 20 52,142 F 3 55 45,147 52 22 37,146 G 3 50 1,134 52 25 7,465

Plokilõik Q13b on piiritletud punktipaaride A-B, B-C, D-E ja A-I vahel kulgeva plokipiiriga ning punktipaaride E-F, F-G, G-H ja H-I vaheliste suurringjoontega ja kaevandamisseaduse (Mijnbouwwet) lisas kirjeldatud joonega, mis kulgeb selle ristumiskohast punktipaaride B ja C vahelise suurringjoonega selle ristumiskohani punktipaaride D ja E vahelise suurringjoonega. Kõnealused ristumiskohad asuvad punktide C ja D läheduses.

Plokilõigu Q13b pindala on 321,3 km2.

Punktid on määratud järgmiste koordinaatidega:

Punkt o ’ „“ idapikkust o ’ „“ põhjalaiust A 3 59 55,158 52 19 57,143 B 4 19 55,187 52 19 57,157 C (*1) 4 19 55,196 52 14 29,530 D (*1) 4 14 44,300 52 9 57,135 E 4 10 55,192 52 9 57,132 F 4 10 55,189 52 11 27,135 G 4 6 55,179 52 13 42,137 H 4 4 59,387 52 12 21,079 I 3 59 55,166 52 15 15,385

Ploki Q14 asukoht on märgitud kaevandamismääruse (Mijnbouwregeling) 3. lisana esitatud kaardil (Staatscourant 2014, nr 4928).

Ploki Q14 pindala on 24,3 km2.

Eespool nimetatud punktid on määratletud vastavalt Euroopa Terrestrilisele Referentssüsteemile ETRS89 arvutatud geograafiliste koordinaatidega.

Viidates sissejuhatuses osutatud direktiivile ja kaevandamisseaduse artiklile 15, kutsub Madalmaade Kuningriigi majandus- ja kliimaminister kõiki huvitatud pooli taotlema konkureerivat süsivesinike geoloogilise luure luba Madalmaade mandrilava plokilõikudes P12b ja Q13b ning plokis Q14.

Lubade andmise eest vastutab majandus- ja kliimaminister. Eespool nimetatud direktiivi artikli 5 lõigetes 1 ja 2 ning artikli 6 lõikes 2 osutatud kriteeriumid, tingimused ja nõuded on sätestatud kaevandamisseaduses.

Taotlusi võib esitada 13 nädala jooksul pärast käesoleva teatise avaldamist Euroopa Liidu Teatajas ja need tuleb saata järgmisel aadressil:

E-posti aadress: mijnbouwvergunningen@minezk.nl

De Minister van Economische Zaken en Klimaat ter attentie van de heer J.L. Rosch, directie Energie en Omgeving Bezuidenhoutseweg 73 Postbus 20401 2500 EK Den Haag MADALMAAD

Pärast kõnealuse ajavahemiku lõppu saadud taotlusi ei võeta arvesse.

Otsus taotluste kohta tehakse üldjuhul hiljemalt 12 kuud pärast kõnealuse ajavahemiku lõppu.

Lisateavet on võimalik saada helistades pr E. Aygünile numbril +31 611223780.

(*1) Umbkaudne asukoht